[{"text_idx": "#000000", "text": "\u201cBelarta rikolto 2018\u201d kaj limdato por la Belartaj Konkursoj 2019"}, {"text_idx": "#000001", "text": "La premiitaj verkoj de la Belartaj Konkursoj de UEA 2018 estas alireblaj libroforme danke al partnereco inter UEA kaj la eldonejo Mondial, kiu aperigis ilin sub la titolo Belarta rikolto 2018."}, {"text_idx": "#000002", "text": "La 124-pag\u0302a volumo enhavas i.a. la 10 premiitajn tekstojn, la \u201cRaporton de la Prezidanto\u201d de la Belartaj Konkursoj kaj la \u201cSkripton de la ceremonio de disdono de la BK-premioj 2018\u201d, verkita de Miguel Ferna\u0301ndez."}, {"text_idx": "#000004", "text": "C\u0302erpo de la raporto de Miguel Fernandez diras: \u201cEn la nova subbranc\u0302o Mikronovelo oni ricevis 38 verkojn g\u0302enerale alte aprecitajn de la responda jug\u0302komisiono. Kia g\u0302ojo konstati, ke ili, kune kun 7 monologoj kaj 90 laboroj partoprenintaj en la kutimaj branc\u0302oj, konsistigis, sume, kun konsiderinda diferenco, la plej grandan nombron da konkursaj\u0302oj (135 entute) ricevitaj en ajna el la Belartaj Konkursoj okazintaj en la lastaj 30 jaroj! Ja simila sukceso en 2019, krom konfirmi g\u0302ojigan kreskon de la nombro da partoprenantoj, prezentus grandan pas\u0302on por la definitivigo de la novaj subbranc\u0302oj ene de BK\u201d."}, {"text_idx": "#000005", "text": "Kompletige al tiu raportero, UEA rememorigas, ke en 2019 la Belartaj Konkursoj de UEA alvenas al sia 70a eldono kaj ke la absoluta limdato por ricevo de konkursaj\u0302oj por la 70a eldono estas la 31a de marto 2019. La alvoko aperis gazetarkomunike ( kaj en la revuo Esperanto."}, {"text_idx": "#000007", "text": "Fine oni ne maltrafu la duan favorprezan alig\u0302periodon al la 104-a UK, kiu same dau\u0306ros g\u0302is la 31a de marto 2019. Se vi ankorau\u0306 ne alig\u0302is, bonvolu alig\u0302i per la reta alig\u0302ilo: "}, {"text_idx": "#000011", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000013", "text": "Musklaku la kovrilon por legi pliajn informojn."}]